ddrg/super_eurlex huggingface dataset:
Meddelelse fra Kommissionen

om retningslinjerne for beskæftigelsesstøtte

(2000/C 371/05)

(EØS-relevant tekst)

Kommissionen vil fortsat vurdere støtteordninger på beskæftigelsesområdet på grundlag af de kriterier, der er opstillet i de eksisterende retningslinjer(1), som således forbliver gældende indtil ikrafttrædelsestidspunktet for eventuelt reviderede retningslinjer for beskæftigelsesstøtte eller en fritagelsesforordning for beskæftigelsesstøtte under Rådets forordning (EF) nr. 994/98 af 7. maj 1998(2) om anvendelse af artikel 92 og 93 (nu 87 og 88) i traktaten om oprettelse af Det Europæiske Fællesskab på visse former for horisontal statsstøtte.

Den rapport, der er omhandlet i punkt 30 i de gældende retningslinjer, er sammen med en opfordring til at fremsætte bemærkninger til de forskellige spørgsmål, der er behandlet i rapporten, lagt på Internettet på følgende adresse:

http://europa.eu.int/comm/competition/

(1) EFT C 334 af 12.12.1995.

(2) EFT L 142 af 14.5.1998.
Underretning fra Kommissionen om licenser til jernbanevirksomheder

(2000/C 368/03)

Ifølge artikel 11, stk. 8, i Rådets direktiv 95/18/EF af 19. juni 1995 om udstedelse af licenser til jernbanevirksomheder er Kommissionen forpligtet til at underrette medlemsstaterne om situationen med hensyn til udstedte licenser. Nedenfor er angivet de væsentligste oplysninger vedrørende en licens udstedt af den under punkt 2 nævnte myndighed.

1. Jernbanevirksomhedens navn og adresse: D & L Cargo bvba Velodroomstraat, 121 - B - 2850 Boom

2. Udstedende myndighed i jernbanevirksomhedens hjemland: Ministerie van Verkeer en Infrastruktuur - Bestuur van het vervoer te land

3. Beslutningsdato: 22. september 2000

Udstedelse

>PIC FILE= "C_2000368DA.000302.EPS">

Suspension [square ]

Tilbagekaldelse [square ]

Ændring [square ]

4. Licensnr.: L 002

5. Betingelser og forpligtelser: Licenshaveren skal underrette generaldirektøren for ministeriet om enhver ændring i sin situation, der vil kunne påvirke opfyldelsen af betingelserne for licensudstedelsen

6. Bemærkninger om udstedelse, suspension, tilbagekendelse eller ændring: Licensen tages op til fornyet undersøgelse hvert femte år af generaldirektøren for ovennævnte administration. Senest tre måneder inden dette tidspunkt forelægger licenshaveren sin licens for generaldirektøren med henblik på en komplet undersøgelse af udstedelsesbetingelserne.

Generaldirektøren kan til ethvert tidspunkt undersøge, om udstedelsesbetingelserne er opfyldt. Han suspenderer eller tilbagekalder den udstedte licens, hvis licenshaveren ikke længere opfylder de fastsatte betingelser

7. Andre bemærkninger: -

8. Kontaktperson hos den udstedende myndighed: (navn, telefon- og faxnummer samt e-post adresse)

Viviane Montulet, Conseiller général Tlf. (32-2) 517 08 64 , fax (32-2) 514 55 15 E-post: viviane.montulet@vici.fgov.be
32000Y0407(01)

Meddelelse fra Kommissionen i forbindelse med gennemførelsen af Europa-Parlamentets og Rådets direktiv 1999/5/EF af 9. marts 1999 om radio- og teleterminaludstyr samt gensidig anerkendelse af udstyrets overensstemmelse - April 2000 (EØS-relevant tekst)



EF-Tidende nr. C 099 af 07/04/2000 s. 0002 - 0003
Meddelelse fra Kommissionen i forbindelse med gennemførelsen af Rådets direktiv 89/336/EØF

(2000/C 99/03)

(EØS-relevant tekst)

(Titler og referencer for harmoniserede standarder som skal offentliggøres i henhold til direktivet)

>TABELPOSITION>

BEMÆRK

- Oplysninger om hvorvidt standarder er disponible kan fås enten hos de europæiske standardiseringsorganer eller hos de nationale standardiseringsorganer, hvoraf en liste er vedlagt som bilag til Rådets direktiv 98/34/EØF(1) ændret ved direktiv 98/48/EØF(2).

- Offentliggørelsen af referencerne i EF-Tidende betyder ikke, at standarderne findes på alle fælleskabssprog.

- Kommissionen sørger for at ajourføre listen.

- Denne liste erstatter alle tidligere lister offentliggjort i EF-Tidende.

(1) EFT L 204 af 21.7.1998.

(2) EFT L 217 af 5.8.1998.
Kommissionens udtalelse

af 24. juli 2000

om en plan for bortskaffelse af radioaktivt affald, der fremkommer ved nedlukningen og demonteringen af forsknings- og målingsreaktoren Braunschweig (FMRB) i Niedersachsen i Forbundsrepublikken Tyskland, i henhold til artikel 37 i Euratom-traktaten

(2000/C 223/02)

(Kun den tyske udgave er autentisk)

Den 10. januar 2000 modtog Europa-Kommissionen i overensstemmelse med Euratom-traktatens artikel 37 fra den tyske regering de almindelige oplysninger om en plan for bortskaffelse af radioaktivt affald, der fremkommer ved nedlukningen og demonteringen af forsknings- og målingsreaktoren Braunschweig (FMRB).

På grundlag af disse oplysninger og den tyske regerings efterfølgende forklaringer af visse aspekter og efter høring af ekspertgruppen har Kommissionen udfærdiget følgende udtalelse.

a) Afstanden mellem anlægget og det nærmeste punkt i en anden medlemsstat (i dette tilfælde Nederlandene) er ca. 230 km.

b) Under normale driftsforhold vil de væske- og gasformige udslip ikke give anledning til en sundhedsskadelig eksponering af betydning af befolkningen i en anden medlemsstat.

c) Radioaktivt affald, der fremkommer ved demonteringen, vil blive oplagret eller bortskaffet på godkendte deponeringssteder i Tyskland; ikke-radioaktivt fast affald eller restaffald samt stoffer, der er undtaget fra lovpligtig kontrol, frigives til bortskaffelse som konventionelt affald eller til genbrug eller genvinding, således at de i de grundlæggende sikkerhedsnormer fastsatte kriterier (direktiv 96/29/Euratom) altid er opfyldt.

d) I tilfælde af uforudsete udslip af radioaktive stoffer forårsaget af en ulykke af samme art og omfang som den, der beskrives i de almindelige oplysninger, vil de doser, som befolkningen i en anden medlemsstat vil kunne blive udsat for, ikke være af betydning ud fra et sundhedsmæssigt synspunkt.

Kommissionen konkluderer, at iværksættelsen af planen for bortskaffelse af radioaktivt affald, der fremkommer ved nedlukningen og demonteringen af forsknings- og målingsreaktoren Braunschweig (FMRB) i Niedersachsen i Forbundsrepublikken Tyskland, ikke - hverken under normal drift eller i tilfælde af en ulykke af den art og det omfang, der er beskrevet i de almindelige oplysninger - kan antages at ville forårsage nogen sundhedsskadelig radioaktiv kontaminering af betydning af en anden medlemsstats vande, jord eller luftrum.
Kommissionens udtalelse

af 24. juli 2000

om en plan for bortskaffelse af radioaktivt affald, fra Karlsruhe Research Centre (FzK) i Baden-Württemberg i Forbundsrepublikken Tyskland, i henhold til artikel 37 i Euratom-traktaten

(2000/C 223/03)

(Kun den tyske udgave er autentisk)

Den 11. januar 2000 modtog Europa-Kommissionen i overensstemmelse med Euratom-traktatens artikel 37 fra den tyske regering de almindelige oplysninger om en plan for bortskaffelse af radioaktivt affald fra Karlsruhe Research Centre (FzK).

På grundlag af disse oplysninger og den tyske regerings efterfølgende forklaringer af visse aspekter og efter høring af ekspertgruppen har Kommissionen udfærdiget følgende udtalelse.

a) Afstanden mellem anlægget og den nærmeste grænse til en medlemsstat (Frankrig) er 20,5 km, og afstanden til andre medlemsstater i nærheden (Luxembourg/Belgien og Østrig) er på henholdsvis 155 km og 195 km. Nederlandene, som Rhinen flyder igennem, ligger 250 km fra anlægget.

b) Under normale driftsforhold vil de væske- og gasformige udslip ikke give anledning til en sundhedsskadelig eksponering af betydning af befolkningen i en anden medlemsstat.

c) Fast radioaktivt affald, der fremkommer ved driften og ved demonteringen af anlægget, vil blive opbevaret på stedet, indtil det placeres på et godkendt deponeringssted i Tyskland. Ikke-radioaktivt fast affald eller restaffald samt stoffer, der - når de fastsatte sikkerhedskrav er opfyldt - er undtaget fra lovpligtig kontrol, bortskaffes som konventionelt affald eller til genbrug eller genvinding. Kommissionen anbefaler, at frigivelsesniveauerne i den nuværende tilladelse erstattes af niveauer, der fastsættes i overensstemmelse med kravene i de grundlæggende sikkerhedsnormer (direktiv 96/29/Euratom).

d) I tilfælde af uforudsete udslip af radioaktive stoffer forårsaget af en ulykke af samme art og omfang som den, der beskrives i de almindelige oplysninger, vil de doser, som en anden medlemsstat vil kunne blive udsat for, ikke være af betydning ud fra et sundhedsmæssigt synspunkt.

Kommissionen konkluderer, at iværksættelsen af planen for bortskaffelse af radioaktivt affald fra Karlsruhe Research Centre (FzK) i Baden-Württemberg i Forbundsrepublikken Tyskland, ikke - hverken under normal drift eller i tilfælde af en ulykke af den art og det omfang, der er beskrevet i de almindelige oplysninger - kan antages at ville forårsage nogen sundhedsskadelige radioaktiv kontaminering af betydning af en anden medlemsstats vande, jord eller luftrum.
Meddelelse fra generalsekretæren for Den Europæiske Union i henhold til artikel 30, stk. 2, i konventionen, udarbejdet af Rådet i overensstemmelse med artikel 34 i traktaten om Den Europæiske Union, om gensidig retshjælp i straffesager mellem Den Europæiske Unions medlemsstater

(2000/C 197/02)

Storhertugdømmet Luxembourg fremsatte den 29. maj 2000 i forbindelse med undertegnelsen af konventionen, udarbejdet af Rådet i overensstemmelse med artikel 34 i traktaten om Den Europæiske Union, om gensidig retshjælp i straffesager mellem Den Europæiske Unions medlemsstater følgende erklæring i henhold til konventionens artikel 23, stk. 7:

"Storhertugdømmet Luxembourgs regering erklærer i overensstemmelse med artikel 23 i konventionen, udarbejdet af Rådet i overensstemmelse med artikel 34 i traktaten om Den Europæiske Union, om gensidig retshjælp i straffesager mellem Den Europæiske Unions medlemsstater, undertegnet den 29. maj 2000 i Bruxelles (i det følgende benævnt 'konventionen'), at Storhertugdømmet Luxembourg med forbehold af konventionens artikel 23, stk. 1, litra c), i forbindelse med en bestemt sag kan kræve, at medmindre den berørte medlemsstat har indhentet samtykke fra den registrerede, må personoplysninger kun anvendes til de formål, der er omhandlet i konventionens artikel 23, stk. 1, litra a) og b), med forudgående samtykke fra Storhertugdømmet Luxembourg i forbindelse med sager, hvor Storhertugdømmet Luxembourg kunne have afslået eller begrænset videregivelsen eller anvendelsen af personoplysninger i overensstemmelse med konventionen eller de i konventionens artikel 1 nævnte instrumenter.

Hvis Storhertugdømmet Luxembourg i et konkret tilfælde nægter at give sit samtykke i forbindelse med en anmodning fra en medlemsstat i medfør af stk. 1, giver det en skriftlig begrundelse."
Kommissionens udtalelse

af 22. juni 2000

om planen for nedlukningen og perioden indtil demonteringen af kernekraftværket Dodewaard i Nederlandene, i henhold til artikel 37 i Euratom-traktaten

(2000/C 186/03)

(Kun den nederlandske udgave er autentisk)

Den 8. november 1999 modtog Europa-Kommissionen i overensstemmelse med Euratom-traktatens artikel 37 fra Nederlandenes faste repræsentation de almindelige oplysninger om en plan for nedlukningen af kernekraftværket Dodewaard.

På grundlag af disse data samt de supplerende oplysninger, som Nederlandenes faste repræsentation fremkom med efterfølgende, og efter høring af ekspertgruppen fremsætter Kommissionen følgende udtalelse:

a) Afstanden mellem kraftværket og den nærmeste grænse til en medlemsstat (Tyskland) er 25 km.

b) Under normale driftsforhold vil de væske- og gasformige udslip ikke give anledning til en sundhedsskadelig eksponering at betydning af befolkningen i en anden medlemsstat.

c) Radioaktivt fast affald, der fremkommer ved demonteringen, vil blive oplagret eller bortskaffet på et godkendt deponeringssted, COVRA, i Nederlandene. Ikke-radioaktivt fast affald eller restaffald samt stoffer, der - når de fastsatte sikkerhedskrav er opfyldt - er undtaget fra lovpligtig kontrol, frigives til bortskaffelse som konventionelt affald eller til genbrug eller genvinding, således at de kriterier, der er fastsat i de grundlæggende sikkerhedsnormer (direktiv 96/29/Euratom), altid er opfyldt.

d) I tilfælde af uforudsete udslip af radioaktive stoffer forårsaget af en ulykke af samme art og omfang som den, der beskrives i de almindelige oplysninger, vil de doser, som befolkningen i en anden medlemsstat vil kunne blive udsat for, ikke være af betydning ud fra et sundhedsmæssigt synspunkt.

e) De almindelige oplysninger indeholder ikke data om potentiel radioaktiv kontaminering af foder, der dyrkes i nærheden af anlægget. Kommissionen anbefaler, at miljøovervågningsprogrammet også omfatter relevant foder.

Kommissionen konkluderer, at iværksættelsen af planen for nedlukningen og perioden indtil demonteringen af kernekraftværket Dodewaard i Nederlandene, ikke - hverken under normal drift eller i tilfælde af en ulykke af den art og det omfang, der er beskrevet i de almindelige oplysninger - kan antages at ville forårsage nogen sundhedsskadelig radioaktiv kontaminering af betydning af en anden medlemsstats vande, jord eller luftrum.
Meddelelse fra Kommissionen i henhold til artikel 4, stk. 1, litra a) i Rådets forordning (EØF) nr. 2408/92

Det Forenede Kongeriges ændring af forpligtelse til offentlig tjeneste for så vidt angår ruteflyvning mellem Shetland Mainland (Tingwall/Sumburgh) og øerne Foula, Fair Isle, Out Skerries og Papa Stour

(2000/C 356/03)

(EØS-relevant tekst)

1. Det Forenede Kongerige har besluttet at revidere forpligtelsen til offentlig tjeneste vedrørende ruteflyvning mellem Shetland Mainland (Tingwall/Sumburgh) og øerne Foula, Fair Isle, Out Skerries og Papa Stour, som blev offentliggjort i De Europæiske Fællesskabers Tidende C 394 af 30. december 1997 i henhold til artikel 4, stk. 1, litra a), i Rådets forordning (EØF) nr. 2408/92 af 23. juli 1992 om EF-luftfartsselskabers adgang til luftruter inden for Fællesskabet.

2. Forpligtelserne til offentlig tjeneste ændres som følger:

- Minste antal flyvninger

- Til Foula fra Tingwall - to returflyvninger mandag, onsdag og fredag, samt en returflyvning tirsdag (sommerhalvåret). To returflyvninger fredag og en returflyvning mandag, tirsdag, onsdag og lørdag (vinterhalvåret).

- Til Fair Isle - to returflyvninger fra Tingwall mandag, onsdag og fredag, og to returflyvninger fra Sumburgh lørdag (sommerhalvåret). To returflyvninger fra Tingwall mandag, onsdag og fredag (vinterhalvåret).

- Til Out Skerries fra Tingwall - to returflyvninger torsdag og en returflyvning mandag, onsdag og fredag.

- Til Papa Stour fra Tingwall - to returflyvninger tirsdag.

- Kapacitet

- Det anvendte fly skal have en kapacitet på mindst otte pladser på hver rute, selv om antallet kan begrænses, afhængigt af vægten, på ruten til Out Skerries.

- Billetpriser

Prisen for en enkelt voksenbillet må ikke overstige 21,30 GBP (Foula), 37,20 GBP (Fair Isle), 18,00 GBP (Out Skerries) og 16,00 GBP (Papa Stour).

Den maksimale billetpris på hver rute kan forhøjes én gang om året mod forudgående skriftlig tilladelse fra Shetland Islands Council på grundlag af Det Forenede Kongeriges detailprisindeks (alle varer) eller det efterfølgende indeks.

Billetpriserne må ikke ændres uden forudgående skriftlig tilladelse fra Shetland Islands Council.

Den nye maksimale billetpris på hver rute skal meddeles Civil Aviation Authority, og billetprisen træder i kraft, når den er offentliggjort af Europa-Kommissionen i De Europæiske Fællesskabers Tidende.
Midlertidig forordning om databeskyttelse for EUMC ved gennemførelse af Europa-Parlamentets og Rådets direktiv 95/46/EF

(2000/C 323/07)

DIREKTØREN HAR -

under henvisning til direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger,

under henvisning til artikel 5 i Rådets forordning (EF) nr. 1035/97 af 2. juni 1997 om oprettelse af et europæisk overvågningscenter for racisme og fremmedhad,

under henvisning til Kommissionens forslag til Europa-Parlamentets og Rådets forordning om beskyttelse af fysiske personer i forbindelse med behandling af personoplysninger i Fællesskabets institutioner og organer og om fri udveksling af sådanne oplysninger, KOM(1999) 337 endelig udg., offentliggjort i De Europæiske Fællesskabers Tidende C 376 af 28. december 1999, og

ud fra følgende betragtninger:

Det er hensigtsmæssigt at gennemføre en fælles politik om databeskyttelse mellem samtlige EU-institutioner.

Det er dog vigtigt, at EUMC kan indsamle og behandle data selv inden forslaget til forordning KOM(1999) 337 endelig udg. træder i kraft -

VEDTAGET FØLGENDE MIDLERTIDIGE FORORDNING:

1) EUMC har vedtaget Kommissionens forslag til Europa-Parlamentets og Rådets forordning om beskyttelse af fysiske personer i forbindelse med behandling af personoplysninger i Fællesskabets institutioner og organer og om fri udveksling af sådanne oplysninger, KOM(1999) 337 endelig udg., som offentliggjort i De Europæiske Fællesskabers Tidende C 376 af 28. december 1999, som den midlertidige forordning om databeskyttelse i henhold til artikel 5 i forordning (EF) nr. 1035/97.

2) En af EUMC's databeskyttelsesansvarlige udpeges i overensstemmelse med artikel 28 i direktiv 95/46/EF som tilsynsmyndighed. EUMC's databeskyttelsesansvarlige tildeles samtlige beføjelser i artikel 28 i direktiv 95/46/EF.

3) EUMC's databeskyttelsesansvarlige er ansvarlig for gennemførelsen af denne midlertidige forordning.

4) Den midlertidige forordning træder i kraft umiddelbart efter offentliggørelsen i De Europæiske Fællesskabers Tidende.

5) Denne midlertidige forordning finder ikke længere anvendelse for EUMC, når Kommissionens forslag til Europa-Parlamentets og Rådets forordning om beskyttelse af fysiske personer i forbindelse med behandling af personoplysninger i Fællesskabets institutioner og organer og om fri udveksling af sådanne oplysninger, KOM(1999) 337 endelig udg., træder i kraft.

Udfærdiget i Wien, den 27. oktober 2000.

Beate Winkler

Direktøren
Kommissionens udtalelse

af 5. oktober 2000

om en plan for bortskaffelse af radioaktivt affald fra deponeringsanlægget for radioaktivt affald, Centre de la Manche, i regionen det nedre Normandiet (Frankrig), i henhold til artikel 37 i Euratom-traktaten

(2000/C 297/06)

(Kun den franske udgave er autentisk)

Den 29. marts 2000 modtog Europa-Kommissionen i overensstemmelse med Euratom-traktatens artikel 37 fra den franske regering de almindelige oplysninger om en plan for bortskaffelse af radioaktivt affald, som hidrører fra driften af deponeringsanlægget for radioaktivt affald, Centre de la Manche.

På grundlag af disse oplysninger og den franske regerings efterfølgende forklaringer af visse aspekter og efter høring af ekspertgruppen har Kommissionen udfærdiget følgende udtalelse.

a) Afstanden mellem anlægget og det nærmeste land (Kanaløerne) er på mellem 20 og 50 km, og de medlemsstater, der ligger tættest på, er Det Forenede Kongerige (sydkysten), Belgien og Luxembourg, som ligger henholdsvis 100 km, 350 km og 550 km fra anlægget.

b) Under normale driftsforhold vil de væske- og gasformige udslip ikke give anledning til en sundhedsskadelig eksponering af betydning af befolkningen i en anden medlemsstat.

c) Fast radioaktivt affald, der hidrører fra driften af anlægget, vil blive deponeret på Centre de l'Aube i Frankrig.

d) I tilfælde af uforudsete udslip af radioaktive stoffer forårsaget af en ulykke af samme art og omfang som den, der beskrives i de almindelige oplysninger, vil de doser, som befolkningen i en anden medlemsstat vil kunne blive udsat for, ikke være af betydning ud fra et sundhedsmæssigt synspunkt.

Kommissionen konkluderer, at iværksættelsen af planen for bortskaffelse af radioaktivt affald, som hidrører fra driften af deponeringsanlægget for radioaktivt affald, Centre de la Manche, ikke - hverken under normal drift eller i tilfælde af en ulykke af den art og det omfang, der er beskrevet i de almindelige oplysninger - kan antages at ville forårsage nogen sundhedsskadelig radioaktiv kontaminering af betydning af en anden medlemsstats vande, jord eller luftrum.
Rådets henstilling

af 28. september 2000

til medlemsstaterne vedrørende anmodninger fra Europol om at indlede efterforskninger i specifikke tilfælde

(2000/C 289/13)

RÅDET FOR DEN EUROPÆISKE UNION -

Som henviser til traktaten om den Europæiske Union, særlig artikel 30, stk. 2, litra b),

som tager følgende i betragtning:

(1) I henstilling 45 i konklusionerne fra Det Europæiske Råd i Tammerfors den 15. og 16. oktober 1999 opfordres Rådet til at give Europol bemyndigelse til at anmode medlemsstaterne om at indlede, gennemføre eller samordne efterforskninger i specifikke tilfælde, uden at dette griber ind i de judicielle kontrolsystemer, der findes i medlemsstaterne.

(2) Den pågældende medlemsstats myndigheder beslutter uafhængigt og i overensstemmelse med national lovgivning, hvordan anmodningen fra Europol behandles.

(3) Anmodningen fra Europol foretages i overensstemmelse med Europol-konventionens artikel 4 -

HENSTILLER FØLGENDE:

Medlemsstaterne bør behandle enhver anmodning fra Europol om at indlede, gennemføre eller samordne efterforskninger i specifikke tilfælde og tage sådanne anmodninger op til velvillig overvejelse. Europol bør i princippet underrettes om, hvorvidt den anmodede efterforskning indledes og om resultaterne af en sådan efterforskning.

Hvis en medlemsstat beslutter ikke at gennemføre en efterforskning, bør Europol underrettes om beslutningen og i princippet årsagerne hertil.

Svar på anmodninger fra Europol om at gennemføre efterforskninger i specifikke tilfælde samt oplysninger til Europol om resultatet af efterforskningerne bør af de kompetente myndigheder i medlemsstaterne fremsendes i overensstemmelse med reglerne i Europol-konventionen og den relevante nationale lovgivning.

Udfærdiget i Bruxelles, den 28. september 2000.

På Rådets vegne

D. Vaillant

Formand
Meddelelse fra Kommissionen i forbindelse med gennemførelsen af Rådets direktiv 89/106/EØF

(2001/C 20/04)

(EØS-relevant tekst)

CEN : Rue de Stassart/De Stassartstraat 36 , B - 1050 Bruxelles/Brussel , tlf. (32-2) 550 08 11 , fax (32-2) 550 08 19 , www.cenorm.be

Cenelec : Rue de Stassart/De Stassartstraat 35 , B - 1050 Bruxelles/Brussel , tlf. (32-2) 519 68 71 , fax (32-2) 519 69 19 , www.cenelec.be

ETSI : BP 152 , F - 06561 Valbonne Cedex , tlf. (33) 492 94 42 12 , fax (33) 493 65 47 16 www.etsi.org

Slutdatoen for sameksistensperioden er den samme som datoen for tilbagetrækning af konfliktende nationale tekniske specifikationer, efter hvilken formodning om overensstemmelse skal baseres på harmoniserede specifikationer (harmoniserede standarder eller europæiske tekniske aftaler).

Titler og referencer for harmoniserede standarder som skal offentliggøres i henhold til direktivet

Europæisk standardiseringsorgan

Reference

Standardens titel

Ikrafttrædelsesdato for standarden som værende en harmoniseret europæisk standard i henhold til artikel 4, stk. 2, litra a), i direktiv 89/106/EØF

Slutdatoen for sameksistensperioden

CEN

EN 197-1:2000

Cement - Del 1: Sammensætning, krav til egenskaber og godkendelseskriterier for almindelige cementer

1. april 2001

1. april 2002